Ervinus Sellering

Ervinus Sellering (natus 18 Octobris 1949 in Sprockhövel) vir publicus Theodiscus et sodalis Socialis Democraticae Factionis Germaniae (SPD) est. 

 Iuventus Munusque 
Patria Ervini Sellering Rhenania Septentrionalis-Vestfalia est. Schola finita Heidelbergae, Bauci Monasteriique iurisprudentiae studebat et tum iudex rerum administrationis factus est. Ab anno 1994 hunc magistratum in Megapoli et Pomerania Citeriore gessit.

 Cursus honorum 
Eo anno et sodalis SPD factus est. 2000 minister iustitiae Megapolis et Pomeraniae Citerioris factus est. Ab anno 2002 legatus senatus huius terrae foederalis erat, ab 2006 minister rerum socialium. 14 Aprilis 2007 praeses SPD Megapolis et Pomeraniae Citerioris electus est. 6 Octobris 2008 successor Haraldi Ringstorff praeses ministrorum creatus est. Sellering electione diei 4 Septembris 2011 iterum maximum partem suffragiorum accepitCommentarius in Frankfurter Allgemeine Zeitung die 5 Septembris 2011 publicata (lingua Theodisca). Die 1 Novembris 2016 iterum praeses ministrorum electus est, iterum foedus regendi cum factione CDU signaveratwahlen-mv.de die 1 Novembris 2016. Die 30 Maii 2017 Sellering enuntiavit, se a magistratibus se recessurum, quod Cancre morbo laboraret. Manuela Schwesig, adhuc Administra Foederalis Feminarum et Iuventutis ei successura estndre.de die 30 Maii 2017. Die 4 Iulii 2017 Schwesig novum magistratum iniitDie Zeit die 4 Iulii 2017.

 Nexus externi 

 Pagina Ervini Sellering
 Pagina de Ervino Sellering in pagina senatus terrae

 Notae 

Categoria:Alumni Universitatis Heidelbergensis
Categoria:Alumni Universitatis Ruranae
Categoria:Alumni Universitatis Monasteriensis
Categoria:Iudices Germaniae
Categoria:Praesides ministrorum Megapolis et Pomeraniae Citerioris